
Marubdob na makibaka para ibagsak ang tiranikong 


rehimeng Duterte! 


inag-aalab ng labis na kahirapan at kamay-na-bakal na paghahari ang lumalakas na pakikibaka ng mamamayan 


laban sa taksil, korap at tiranikong rehimeng Duterte. 


Determinado ang sambayanan na ipaglaban ang 


kanilang mga demokratikong mithiin at biguin ang mga pakana ng rehimen na magpalawig ng termino hanggang 


sa ibagsak ito. 


Higit na lumala ang krisis ng 
bulok na sistemang malakolonyal at 
malapyudal na lipunang Pilipino sa 
nagdaang limang taon ni Duterte sa 
poder. Bumulusok ang ekonomya 
ng bansa dahil sa ipinatupad na 
militaristang lockdown, pagtigil ng 
produksyon at labis na pangungutang 
sa gitna ng pandemya. Sa unang hati 
ng 2021, iniulat ng Philippine Statistics 
Authority na tumaas ng 23.796 ang 
kahirapan sa bansa, bagama't di 
hamak na mas mataas pa ang antas 
ng kahirapan kung pagbabatayan ang 
grabidad ng kahirapan ng bansang 
pinalala pa nang unang manalasa 


ang pandemyang COVID-19. Umabot 
sa 11.9 milyong Pilipino ang walang 
trabaho noong Setyembre habang 
inaasahang lolobo pa ang utang ng 
Pilipinas na aabot sa P13 trilyon sa 
2022. 


Binundat ni Duterte ang kanyang 
mga kroni sa pagkakaloob sa mga 
ito. ng “malalaking 7B5proyektong 
imprastruktura. at kontrata sa 
gubyerno kagaya ng maanomalyang 
pagbibigay ng kontrata sa pagbili 
ng mga kagamitang medikal sa 
kumpanyang  Pharmally kasabwat 
ang matalik na kaibigang si Michael 


Yang na dating presidential economic 
adviser sa kabila ng pagiging dayuhan 
nito. Kasama ang iba pang mga 
kroni ni Duterte tulad nina Villar at 
Razon, nakinabang nang husto ang 
kanyang pangkat sa pagnanakaw at 
pandarambong sa kaban ng bayan. 
Inilantad ng Commission on Audit 
ang maanomalyang ulat ng DOH, PS- 
DBM, DepEd, DILG, DND at iba pang 
ahensya ng gubyerno na maglalantad 
sa mga hinokus-pokus na mga 
transaksyon kung saan nagkamal 
ng bilyun-bilyong halaga ang mga 
kapural na sangkot sa katiwalian. 

Ang KALATAS ang opisyal na pahayagan 
ng rebolusyonaryong mamamayan ng Timog 
Katagalugan. Pinapatnubayan ito ng Marxismo- 
Leninismo-Maoismo. Inilalathala ito ng Partido 
Komunista ng Pilipinas (MLM) at ng Bagong 
Hukbong Bayan ng Timog Katagalugan. 


Inaanyayahan ng pamatnugutan ang mga 
mambabasa na mag-ambag sa pagpapahusay 
ng 5 ating 5BBpahayagan. 
mga komentaryo at mungkahi, balita at 


Magpadala. ng 
rebolusyonaryong karanasan ma maaaring 


ilathala sa ating pahayagan. Ito ay tumatanggap 
ng mga liham sa: 


O st.kalatas@gmail.com 
@ balikwastk.wordpress.com 

Sa halip na unahin ang pangangailangan ng bansa para sa batayang 
mga programa sa kabuhayan at edukasyon, binuhusan ni Duterte ng 
malaking pondo ang mga ahensyang panseguridad ng estado. Dinoble 
ang sahod ng mga sundalo at pulis, para kunin ang loob at katapatan 
nito sa kanya nang sa gayon ay maging puspusan at walang habas 
na ipatupad ang JCP-Kapanatagan sa pamamagitan ng mga focused 
military operations at pamemerwisyo sa komunidad ng mga sibilyan. 
Binuhusan ng malaking pondo ang pagbili ng mamahalin at modernong 
mga kagamitan at sasakyan ng militar na ginagamit sa pambobomba 
at panganganyon sa mga sakahan at komunidad ng maralita, habang 
namamalimos ang bayan para sa bakuna laban sa COVID-19. At habang 
kinaltasan ang pondo para sa mga ahensyang magbibigay-ayuda sa gitna 
ng pandemya, nanatili ang pondo ng NTF-ELCAC at huwad nitong mga 
programang Barangay Development Program at E-CLIP. 


Sinamantala ng rehimeng Duterte ang pagka-abala ng mamamayan 
sa umiiral na pandemya para ipatupad ang pasistang paghahari nito sa 
pamamagitan ng militaristang lockdown at iniratsada ang pagsasabatas 
ng Anti-Terrorism Law (ATL). Kaya sa pamamagitan ng ATL, nabigyan 
ng laya ang pasistang rehimen na atakehin at supilin ang lehitimong 
pakikibaka ng mamamayan sa ngalan ng kanyang hibang na “gera 
kontra-terorismo”. Ipinalaganap din ng mamamatay-taong rehimen ang 
kultura ng impyunidad para maghasik ng lagim at teror sa buong bayan. 
Patunay rito ang Bloody Sunday noong Marso 7 kung saan pinaslang ng 
AFP-PNP ang siyam na aktibista at iligal na inaresto ang anim pang iba sa 
Cavite, Laguna, Batangas at Rizal. 


Ngunit sa kabila ng mga atakeng ito, patuloy ang pakikibaka ng 
sambayanan para labanan ang mga ipinapataw na militaristang 
restriksyon ng pandemya at papatinding terorismo ng estado. 


Sa Timog Katagalugan, ipinanalo ng ilang unyon ng malalaking 
kumpanya ang kanilang collective bargaining agreement o CBA. Binigo 
naman ng mga maralita sa Cavite at ng mga magsasaka sa Laguna ang 
mga pataksil na demolisyong isinagawa sa panahong ito ng pandemya. 
Samantala pinagana ng mga samahang magsasaka sa Cavite ang kanilang 
kooperatibang sakahan sa gitna ng lumalang krisis sa ekonomya bunga 
ng labis na kapabayaan ng gubyernong Duterte. 


Sa buong bansa, inilunsad ng mga manggagawang pangkalusugan 
ang malalaking welga at iba't ibang anyo ng kilos protesta upang ipaabot 
ang kanilang mga karaingan sa labis na pagpapabaya at pagkakait sa 
kanila ng karampatang subsidyo at iba pang mga benepisyo bilang mga 
nasa unahan ng paglaban sa pandemya at pagsagip sa maraming buhay 
na iginupo ng COVID-19. Paulit-ulit na kinakalampag ng mamamayan 
ang inutil na gubyernong Duterte sa karapatan sa ayuda, bakuna at 
serbisyong pangkalusugan. Binabatikos nila ang sapilitan at militaristang 
patakaran sa pagbabakuna na Po vax, no work”, "no vax, no pay”, “no vax, 
no ayuda" at 'no vax, no labas". Sinisingil din nila si Duterte sa walang 
kahihiyang pangungurakot at paglustay sa pondo ng bayan. 


Mariing tinututulan ng sambayanan ang sumisirit na presyo ng 
langis, mga pangunahing bilihin at mataas na singil sa sektor ng 
serbisyo at utilidad. Kinukundena rin ng mga magsasaka ang patuloy 
na pagbaha ng mga imported na produktong agrikultural na nagdudulot 
ng pagbagsak ng presyo ng kanilang mga produktong bukid. Dumagsa 
ang mga protesta sa internet na nagkukundena at kumokontra sa mga 
kasinungalingan, disimpormasyon at fake news na ipinalalaganap ng 
rehimeng Duterte lalo sa social media. 


Nagpupunyagi ang mga rebolusyonaryong pwersa at mamamayan sa 
kanayunanna labanan ang terorismo ng estado. Pinatunayan ng militante 

at nagkakaisang mamamayan sa 
Quezon ang moog ng kanilang lakas sa 
matagumpay nilang pagpapalayas sa 
anim na kampo-militar sa lalawigan. 
Inilantad ng mamamayan sa rehiyon 
ang karahasan ng AFP-PNP at mga 
paglabag nito sa karapatang tao. 


Nakapagpatatag ang mga 
larangang gerilya sa bansa laban sa 
walang humpay na pag-atake ng AFP- 
PNP at rehimeng Duterte. Binigo ng 
mga yunit ng Bagong Hukbong Bayan 
(BHB) - Timog Katagalugan ang imbing 
plano ng Southern Luzon Command 
na durugin ang mga larangang gerilya 
sa rehiyon. 


Patuloy na isinusulong ng 
mamamayan na makamit ang 
hustisya para sa mga biktima 
ng mga paglabag sa karapatang 
tao. Sinusuportahan nila ang 
mga institusyong nagtatanggol 
dito at kasama ang mga kaanak 
ng mga biktima ng pamamaslang 
ng estado, umusad ang pag-uusig 
ng International Criminal (Court 
kay Duterte para papanagutin ang 
huli sa kanyang mga krimen sa 
sangkatauhan. 


Malinaw ang intensyon ni Duterte 
na palawigin pa lagpas sa 2022 ang 
kanyang termino. Gagawin niya ito 
sa anumang garapalang paraan basta 
masiguro lamang na hawak niya ang 
kapangyarihan o kaya ay hawak niya 
sa leeg ang uupo sa kapangyarihan. 
Nakipag-alyansa. siya. sa. mga 
Marcos at gumawa ng kung anu- 
anong maniobra para makalahok sa 
reaksyunaryong eleksyon. Nabuo ang 
alyansa ng mga tiranikong Marcos- 
Arroyo-Duterte (MAD) bunsod ng 
tambalang Bongbong Marcos-Sara 
Duterte-Carpio sa pagka-presidente 
at bise presidente... Ang totoo, 
dismayado si Duterte sa tambalang 
ito dahil mas nais niyang kumandidato 
bilang presidente ang kanyang 
anak na si Sara. Gayunman, upang 
maisalba ang alyansa ng mga Duterte 
sa mga Marcos, ipinaatras niya ang 
kandidatura ng kanyang alagad na si 
Bong Go sa pagka-presidente para 
maiwasang makabangga si Bongbong 
Marcos. 


Tiyak na gagawin ni Duterte 
ang lahat matiyak lamang na 

makokonsentra ang kapangyarihan sa 
kanyang mga kamay. Para mangyari 
ito, kailangan niyang tiyakin ang 
resulta ng halalan pabor sa kanyang 
kampo at posible ito dahil mayorya 
ng mga opisyal ng Commission on 
Elections ay hinirang ni Duterte 
bukod sa pagmamay-ari ng kroni 
niyang si Dennis Uy ang kumpanyang 
mamamahala sa mga teknikal na 
aspeto ng mga makinang gagamitin 
sa pagbibilang ng resulta ng eleksyon. 
Nariyan din ang posibilidad ng “No 
elections” o NO-EL at hayagang 
pagpapataw ng Martial Law sakaling 
malagay sa bingit ng pagkatalo ang 
mga manok ng administrasyon laluna 
ng mga Duterte. 


Hindi. na maaatim pa ng 
sambayanan na maghari pang muli 
si Duterte at ang mga Marcos. Kung 
sakali man, lalo lamang nilang ilulubog 
ang bansa sa kumunoy ng kahirapan, 
pagpapakatuta sa imperyalismo at 
patuloy na paglabag sa karapatang 
tao. Nagiging hinog na kondisyon 
ito para itulak ang mamamayang 
mag-aklas at tahakin ang pambansa- 
demokratikong rebolusyon. 


Kailangang higit pang pasiglahin 
ang pakikibaka ng mamamayan 
para sa kanilang mga karapatan. 
Walang sawang imulat, organisahin 
at pakilusin ang iba't ibang uri at 
sektor para iangat ang kanilang 
antas ng kabuhayan at itaas ang 
kanilang pagkakaisa sa pagharap sa 
mga mapagsamantalang uri 
ng panginoong maylupa, 
burukrata kapitalista at 
burgesya komprador. 


Sa papalapit na eleksyon, 
samantalahin ang lumalaking bitak 
sa hanay ng mga naghaharing uri at 
buuin ang nagkakaisang prenteng 
anti-Duterte para lubusan siyang 
ihiwalay sa malawak na mamamayan. 
Makipag-alyansa sa mga makabayan 
at naliliwanagang kandidato at 
makipagtulungan sa mga progresibo 
para itaguyod ang adyenda ng 
mamamayan at biguin ang pakana ng 
MAD na makabalik sa kapangyarihan. 
Puspusang ilantad ang mga katiwalian 
at kasinungalingan ng MAD. Balik- 
aralan ang kasaysayan upang muling 
sariwain sa alaala ng mamamayan ang 
kanilang mga krimen at papanagutin 
sila. 


Ibayong palakasin at palawakin 
ang BHB upang itaas ang antas ng 
digmang bayan. Higit na palalimin 
ang baseng masa sa kanayunan at 
isulong ang rebolusyong agraryo. 
Panatilihing bulag at bingi ang nag- 
ooperasyong AFP-PNP sa presensya 
ng BHB at ilunsad ang paparaming 
opensiba na magpapatama sa ulo at 
katawan ng mga berdugo. 


Nasa. unahan ang Partido 
Komunista ng Pilipinas 78Bpara 
pamunuan ang pakikibaka ng 
mamamayan sa kanilang mga 
demokratikong interes. Kailangang 
idirehe ng mga kadre at kasapi ng 
Partido ang demokratikong 
rebolusyong bayan at ihatid ang 
sambayanang Pilipino sa ganap na 
tagumpay. 

PANGUNAHING LATHALAIN 


Programa sa pagbabakuna kontra COVID-19, salaminan ng 


palyadong tugon sa pandemya 


atapos ang mga buladas, pagyayabang at magugulong patakaran, nagsara ang 2021 na bigo ang rehimeng 

Duterte na kamtin ang proteksyon ng populasyon sa pamamagitan ng pagbabakuna laban sa COVID-19. 
Iniasa nang buung-buo ni Duterte sa bakuna ang pagsugpo sa COVID-19 sa kanyang mga pahayag noong 2020 
pero sa aktwal, hindi nito mapagtakpan ang kakulangan ng apat na milyong bakunado para makamit ang 
pinababang target na 54 milyong Pilipinong may kumpletong bakuna sa pagtatapos ng taon. Para isalba ang 
sarili, nagkukumahog itong abutin ang target sa unang kwarto ng 2022. 


Maagang nahinuha na mabibigo ang kampanyang 
pagbabakuna ng rehimen. Ilang beses binago ng GRP ang 
target nitong bilang ng mga bakunado. Noong Marso, 
idineklarang kakayanin ang 70 milyong bakunado sa 
buong bansa sa katapusan ng 2021. Pagpasok ng Mayo ay 
pinababa ito sa 50-70 milyon, hanggang sa maging 50-60 
milyon, ngunit sa NCR Plus na lamang at hindi na sa buong 
bansa. Nagpalit din ito ng katawagan sa aabuting estado ng 
pagbabakuna--mula herd immunity! na “di kayang abutin 
ay ginawang population protection? para pasimplehin ang 
mga rekisitong dapat matamo. 


Mula umpisa hanggang ngayon, subaybay ng bayan ang 
mga isyu ng di pantay-pantay na distribusyon, kapalpakan, 
korapsyon at kamay-na-bakal na pagpapataw ng mga 
patakaran sa pagbabakuna. Salalayan ding kondisyon ang 
pagiging atrasado ng Pilipinas sa siyensya at teknolohiyang 
medikal kaya't sunud-sunuran sa dikta ng alinmang 
kapangyarihang may kontrol sa suplay ng bakuna. 


Kakulangan at kabiguan 


Bago magtapos ang 2020, naging malaking balita ang 
tagumpay ng mga nangungunang industriyalisadong bansa 
laluna ng China at US sa paglikha ng bakuna laban sa 
COVID-19. Sa kabilang banda, ang Pilipinas, kasama ng iba 
pang mga bansang hindi kayang magprodyus ng bakuna, 
ay nangangapa kung paano magkakaroon nito. Kanya- 
kanyang pagsisikap ang mga gubyerno, at sa pangkalahatan, 
nagbunga ito ng dagdag na mga konsesyon sa interes ng 
imperyalismo kapalit ng donasyon o inutang na bakuna. 


Sa ganito iniasa ng rehimeng Duterte ang programa sa 
bakuna--sa suplay na nakatali sa pandaigdigang kalagayan 
at kagustuhan ng mga kumpanya sa parmasyutika. 
Pangunahing tagakalap ng bakuna si Carlito Galvez, 
dating AFP Chief at tagapayo ng pangulo sa prosesong 
pangkapayapaan, na NTF Against COVID-19 chief 
implementer at itinalagang vaccine czar noong Nobyembre 
2020. Mahigpit na katrabaho ni Galvez ang DOH, DOST at 
FDA sa pagsusuri, pag-aapruba at pagkuha ng mga bakuna. 


Simula pa lang ng programa ay hirap na ang GRP na mag- 
ipon ng bakuna, lalo't nakopo na ng mayayamang bansa 
na bumubuo sa 1696 ng populasyon ng daigdig ang 7096 
ng kabuuang suplay ng bakuna. Sa huling linggo ng Mayo 
2021, higit walong milyong bakuna pa lang ang naipasok 
sa Pilipinas at kalahati pa lang nito o higit apat na milyong 
dosis pa lang ang naiturok sa bansa. Pinakamarami sa mga 
dumating na bakuna ang Sinovac na galing China. 

Free, Safest and 


ost Efficacious 


COVID-19 Vaccine 
FOR ALL! 


NA 
ng” Alliance of Health Workers / BANTAY BAKU! 


Sa aktwal, Nobyembre 2021 pa aabot ng 100 milyong 
dosis ang bakunang papasok sa Pilipinas--panahong nag- 
uusap na ng booster shot ang mga bansang abante sa 
pagbabakuna. 


Malaking salik ang kakulangan sa suplay ng bakuna 
sa kabiguan ng programa sa pagbabakuna at patuloy na 
pagkalat ng bayrus sa bansa. Isa ang mababang bilang ng 
nabakunahan sa mga itinurong dahilan kaya nagkaroon ng 
pagsikad sa mga kaso ng COVID-19 noong Agosto 2021. 
Panakip-butas ang paghihigpit sa anyo ng 'no vax, no work 
policy” at mga katulad na patakaran sa kakulangan ng 
gubyerno na mag-ipon ng bakuna at bigyang edukasyon 
ang mamamayan. May panahon at rekurso ang rehimen 
sa pagpapakalat ng mga pekeng balita at paninira sa 
lumalawak na oposisyon pero wala itong malaganap na 
kampanyang pagmumulat at edukasyon sa mamamayan 
hinggil sa kahalagahan ng bakuna kaya nananatiling mataas 
ang vaccine hesitancy o agam-agam na magpabakuna sa 
bansa sa mahaba-haba na ring panahon. 


Palpak at selektibong implementasyon 


Kulang na nga ang bakuna, lumala pa ang sitwasyon 
bunsod ng matinding kapabayaan at kapalpakan. Nariyan 
ang mga burukratikong hadlang sa mabilis na pagbili ng 
bakuna na sumagka sa mga pagsisikap mula pambansa 
hanggang lokal na gubyerno. Sa maagang bahagi ng 
paggulong ng kampanya sa pagbabakuna, naging maingay 
ang ilang mga lokal na gubyerno sa Visayas at Mindanao 
sa di pantay at (pulitika sa distribusyon ng bakuna. 
Matatandaang nasilip sa panahong ito ang masyadong 
malaking bolyum ng mga bakuna na dinala sa Davao City 
maliban sa NCR bubble na noo'y itinakdang pambansang 

prayoridad ng alokasyon ng bakuna. 
Nasisira rin at  nawawalambisa 
ang mga bakuna dahil sa tagal sa 
imbakan at kapos na pagsasaayos ng 
mga kagamitan gaya ng heringgilya. 
Wala ring plano sa pananaliksik at 
paghahanda para magprodyus o 
magparami man lang ng bakuna 
sa loob ng Pilipinas sa kabila ng 
malinaw na disbentahe ng pag-asa sa 
donasyon at biniling mga bakuna sa 
mga abanteng bansa. 


Dagdag disgusto at binabantayan 
din ng publiko ang malamang na 
pagnanakaw sa pondo sa bakuna 
gaya ng nangyari sa kabuuang 
pondong pantugon sa pandemya. 
Umabot sa P127 bilyon ang inutang 
ng GRP sa Asian Development Bank, 
World Bank at Asian Infrastructure 
Investment Bank noong 2020 para 
sustentuhan ang 5 pagbabakuna, 
subalit nakapagtatakang paunti-unti 
at mabagal ang pagpasok ng bakuna 
sa bansa. 


Sa harap nito, kapal-mukhang 
inilusot ng mga pribilehiyadong 
grupo ang pagbabakuna sa kanilang 
sarili. Nabunyag ang palihim 
na pagbabakuna sa mga VIP at 
sa Presidential 8Security Group 


pulitiko't kaibigan ni Duterte sing- 
aga ng Setyembre 2020 taliwas sa 
itinakdang prayoridad na mga sektor 
sa pagbabakuna. Nauna pa sila sa 
mga manggagawang pangkalusugan 
na nasa frontline ng paglaban sa 
COVID-19. 


Tahasang pinaboran ang mga 
militar at pulis nang gawing patakaran 
ang pagpaprayoridad sa kanila sa 
pagbabakuna. Imbes na unahin ang 
mga guro't estudyante para mapaaga 
ang pagbubukas ng mga paaralan o 
di kaya'y ang mga manggagawa na 
bulnerableng mahawahan habang 
kumakayod para mabuhay, ipinauna 
ang mga tropa ng AFP-PNP na 
naghahasik ng teror sa kanayunan at 
kalunsuran. 


Hindi kataka-takang bigo ang 
programa sa bakuna lalo't bahagi 
ito ng palyado at militaristang tugon 
ng rehimeng Duterte sa pandemya. 
Simula pa lang, malaking kwestyon 
na ang pagpili kay Galvez na walang 
karanasan at kaalaman sa pagharap sa 
isang krisis pangkalusugan. Masahol 
pa rito, ginamit ang pagbabakuna 
bilang tabing sa pagdedeploy ng 
mga tropang militar para sa FMO at 
RCSPO at dagdag gastusing militar. 


habang 8 pumutok ang : kanya- Kabalintunaan na may pondo para 
kanyang pagpapaturok ng mga sa mga Black Hawk helicopter na 
BASAHIN. AT. IPALAGANAP! 


Mga Tinipong Pahayag ni Ka Diego, 


inilabas ng Kalatas 


Inihahandog ng Kalatas ang Mga Tinipong Pahayag ni Jaime “Ka 
Diego” Padilla na naglalaman ng mga pahayag ni Ka Diego, dating 
tagapagsalita ng Melito Glor Command-BHB TK mula 2016 hanggang 
sa iligal siyang arestuhin ng rehimeng Duterte noong Nobyembre 


2019. 


Nahahati ang nilalaman ng libro sa sumusunod na mga paksa: mga 
pahayag ni Ka Diego hinggil sa rehimeng US-Duterte, digmang bayan at 
pakikibaka ng mamamayan, paglaban sa pasismo at mga paglabag sa 
karapatang tao at usapang pangkapayapaan. Inaasahang magsilbing 
dagdag na sanggunian ang libro sa paninindigan ng Partido at BHB sa 
rehiyon hinggil sa iba't ibang isyung kinaharap ng bayan. 


Ayon kay Comrade Kathryn, “Bahagi ng pagpupugay kay Ka Diego 
ang inilabas na libro ng Kalatas. Inilaan ni Ka Diego ang 50 taon ng 
kanyang buhay sa pagsusulong ng rebolusyon at hanggang ngayon, hindi 
nagmamaliw ang kanyang paninindigan at pakikibaka para palayain ang 


sambayanan.” 


Maaaring makakuha ng kopya sa pinakamalapit na yunit ng BHB-TK 
o mag-email sa st.kalatas@gmail.com. 


DISYEMBRE 2021 


magdedeliber umano ng bakuna pero 
walang alokasyon para sa mismong 
bakuna sa pambansang badyet ng 
2021. 


Malinaw ang pananagutan ng 
rehimeng Duterte sa kabiguang 
bakunahan ang mga Pilipino at 
paglalantad sa kanila sa panganib ng 
pandemya. Winaldas nito ang rekurso 
ng bayan at pinagkaitan ang mayorya 
ng mga Pilipino ng akses sa bakuna 
habang sinasamantala ang sitwasyon 
para pasidhiin ang kamay-na-bakal na 
paghahari. Hanggang sa huling mga 
buwan ni Duterte sa poder, haharapin 
niya ang maalab na pakikibakang 
bayan na nakabatay sa siyensya, 
karapatang tao at maka-masang 
tugon sa pandemya. Tuloy ang laban 
para sa ligtas at libreng bakuna para 
sa lahat. 


1 Hindi direktang proteksyon mula sa 
isang nakakahawang sakit na nangyayari 
kapag ang isang populasyon ay naging 
immune na. Ipinapalagay na nakamit 

na ang herd immunity kung maabot ang 
isang antas ng dami ng nabakunahan sa 
isang populasyon. 


2 Ang population protection ay 
nangangahulugan ng pagpapaliit ng 
bilang ng namamatay at naoospital 
na mga pasyente ng COVID-19 sa 
pamamagitan ng pagbabakuna. 


“Mga Tinipong Pahayag ni Ka Jaime “Diego' Padilla 


Melito Glor Command- New People's Army 


Southern Tagalog 

Pinatinding terorismo at atake sa demokratikong karapatan, 
pinakawalan ng rehimeng Duterte sa 2021 


M3 matinding kalupitan at terorismo ang hinarap ng mamamayan ng TK sa huling taon ng pasistang 
rehimeng Duterte bago ang nakatakdang pagtatapos ng termino nito sa Hunyo 2022. Walanghiyang 
ginamit ng estado kapwa ang lantay na lakas militar at mga reaksyunaryong institusyon upang ipataw ang 
diktadurang paghahari at supilin ang lahat ng anyo ng paglaban ng mamamayan. Pinangunahan ito ng AFP- 
PNP at NTF-ELCAC na pinamumugaran ng mga sagadsaring pasista at hibang na anti-komunista. 


Madugo ang nagdaang taon na may 16 kaso ng 
ekstrahudisyal na pamamaslang kasama ang Bloody Sunday 
noong Marso 7. Siyam na aktibista ang pinaslang ng mga 
ahente ng AFP-PNP sa Cavite, Batangas at Rizal habang 
anim na iba pa ang iligal na dinakip sa araw na ito. Malinaw 
rin ang kamay ng estado sa pananambang at pagpatay 
sa lider-katutubong si Salvador “Baduy” dela Cruz sa 
Occidental Mindoro at Dandy Miguel na pangulo ng unyon 
sa Fuji Electric sa Laguna at pangalawang tagapangulo ng 
Pagkakaisa ng Manggagawa sa Timog Katagalugan - Kilusang 
Mayo Uno (PAMANTIK-KMU). Ganap nang kairalan ang 
walang-awang pagpaslang sa mga walang kalaban-laban 
tulad ng ginawa ng PNP sa tatlong aktibistang sina Lowel 
Riza Mendoza, Christine Estocado at Cristopher Buton sa 
Sta. Rosa, Laguna noong Mayo. 


Iwinasiwas ng AFP-PNP ang buktot na Anti-Terrorism Law 
(ATL) sa panghuhuli at pagkukulong sa 96 mamamayan na 
kalakhan ay magsasaka't katutubong pilit na iniuugnay sa 
Bagong Hukbong Bayan (BHB). Tampok dito ang maramihang 
pang-aaresto na naging talamak sa hanay ng mga katutubong 
Dumagat at Remontado sa Rizal at Quezon. 


Patung-patong na gawa-gawang kaso naman ang 
isinampa laban sa mga aktibistang tulad nina Genalyn 
Avelino, Erlindo Baez at Wilfredo Caparefio upang pilayin 
ang mga kilusang magsasaka sa Occidental Mindoro at 
Batangas. Ginigipit din ang mga residente ng mga baryo 
na may mga maiinit na pakikibakang masa para sa kanilang 
lupa at karapatan. Halimbawa nito ang pag-redtag sa mga 
samahan ng magniniyog sa Quezon na lumalaban para sa 
pagsasauli ng coco levy fund sa mga magsasaka. 


Garapalan din ang pagyurak sa demokratikong karapatan 
ng mga manggagawa gamit ang ATL. Ilang beses na pinasok 
ng mga ahente ng pulis ang mga pagawaan at opisina ng 
mga unyon. Tuluy-tuloy din ang pananakot sa mga opisyal 
ng unyon at mga lider-obrero na kakasuhan sila sa bisa 
ng ATL kung hindi titiwalag sa ni-redtag na organisasyong 
PAMANTIK-KMU. 


Pinasidhi ng teroristang estado ang FMO at RCSPO sa 
balangkas ng kontra-rebolusyonaryong gera. Nagbunga 
ang walang patid na paninibasib ng sapilitang paglikas ng 
puu-puong mamamayan, pinsala sa kanilang kabuhayan 
at paglapastangan, panghahalughog at panununog ng 
mga tahanan. Sinasabayan ito ng mga sayops kung saan 
ipinapatawag ang mga sibilyan, iniinteroga at pinupwersang 
aminin ang kanilang diumanong ugnayan sa rebolusyonaryong 
kilusan. Kumon ang mga ulat ng pagpapahirap, pananakit at 

N j Na | 


BALI I kta n 
SYMA NG PAGLABAG SA 
KARAPATANG TAO SA TK 2021" 
16 EKSTRAHUDISYAL NA PAMAMASLANG 
1 BIGONG PAMAMASLANG 
| PAGPAPAKAMATAY BUNSOD NG TORTYUR 
2 SAPILITANG PAGKAWALA 
96 ILIGAL NA PAGDAKIP 
106 ILIGAL NA PAGDETINE 
10 TORTYUR 
11 PAMBUBUGBOG 
38 PAGBABANTA, PANGHAHARAS AT PANGGIGIPIT 
500 MARAHAS NA DISPERSAL NG AKSYONG MASA 
11 PANGWAWASAK NG ARI-ARIAN 
36 DEMOLISYON 
41,000 SAPILITANG PAGBABAKWIT 
6 KARAHASAN SA KABABAIHAN AT MGA BATA 
368 SAPILITANG PAGPAPASUKO 
| PAGLAPASTANGAN SA MGA LABI 
5 PAMBOBOMBA MULA SA HIMPAPAWID 
4 ISTRAPING 


l 


“Batay lamang sa mga inulat sa Kalatas. Hindi pa kasama 
ang mga kasong walang eksaktong bilang at walang 
dokumentasyon. 

BANTAY KARAPATAN 


Kinukundena ng NDFP-Southern 
Tagalog ang 2nd ID at 203rd Brigade ng Philippine Army 
sa kanilang panlilinlang at iligal na pagdedetine sa mahigit 
10 katutubong Mangyan mula sa Barangay Monteclaro, 
San Jose, Occidental Mindoro. Nasa dalawang buwan 
nang hindi kapiling ng mga kaanak at komunidad ang mga 
biktima na huling nakita kasama ang mga sundalo noong 
Nobyembre. 


Dalawang beses na ipinatawag ng mga elemento 
ng 203rd Brigade ang mga naturang katutubo bago sila 
nawala. Sa unang pulong, nilinlang ng mga sundalo ang 
mga biktima at inutusan na sa susunod na patawag ay 
“magdala sila ng mga damit”. Hindi na pinauwi ang mga 
biktima mula sa ikalawang patawag at hindi na matunton 
kung saan sila dinala. 


Labis na nag-alala ang kanilang mga kaanak kaya't 
humingi sila ng tulong sa barangay. Upang patahimikin 
at hindi na magreklamo ang asawa ng isa sa mga biktima, 
sinuhulan siya ng ilang libong piso ng hepe ng yunit sa 
RCSPO na nasa barangay. 


Tinatayang dinala ang mga katutubo sa Camp 
Capinpin, Tanay, Rizal na headquarters ng 2nd ID para 
sanayin at piliting maging CAFGU. Sa mensaheng 
naipadala ng isa sa mga dinukot na katutubo sa kanyang 
pamilya, sinabi niyang “huwag nang pumayag na may 
sumunod pa sa kanila” dahil tiyak na pahihirapan din 
ang mga ito. 


“Ipinapakita ng kasong ito ang patuloy na pag-iral ng 
di-deklaradong batas militar kung saan malaya ang mga 
berdugo na gawin ang lahat ng kahayupan sa mamamayan 
nang walang takot na habulin ng batas,” ayon sa NDFP-ST. 


Pinatinding atake...mula sa pahina 6 


physical at mental torture na kaakibat ng mga patawag 
sa kampo at pagpapasuko. Sa Oriental Mindoro, isang 
katutubong Buhid ang nagpakamatay sa tindi ng presyur 
na dinanas sa kamay ng 4th IB. 


Humantong sa mga labanan ang tindi at sinsin ng mga 
operasyon ng AFP-PNP na walang puknat kahit sa panahon 
ng kalamidad at kagutuman bunsod ng pandemya. 
Naging bahagi ng reaksyon ng mga sundalo sa mga 
engkwentro laban sa BHB ang pagsuyod sa mga bahay 
na kalapit ng pinangyarihan ng labanan at pag-aresto sa 
mga residente rito. Biktima nito ang mag-asawang sina 
Rodel Llames at Jenna Oreviana sa Macalelon, Quezon 
noong Nobyembre, apat na magsasaka sa Sablayan, 
Occidental Mindoro noong Hulyo: at mga magsasaka 
pati dalawang menor de edad at isang bata sa Roxas, 
Palawan noong Oktubre. 


Ipinakita ng rehimen ang teroristang kalikasan nito 
sa walang habas na pambobomba, panganganyon 

Higit 10 katutubo mula sa Occidental 
Mindoro, iligal na idinetine ng militar 


Ang higit 10 katutubo 
ay nauna nang biniktima 
ng kampanyang pekeng 
pagpapasuko ng rehimeng 
Duterte na nanalasa sa San Jose 
mula 2019. Pinalabas na sila'y 
mga kasapi ng BHB at pinilit ng 
mga sundalo na magsuplong 
ng kahit sinong ipipresinta bilang tagasuporta ng BHB. 
Kasama sila sa mga “suko” na diumano'y pinagkalooban 
ng aabot sa P65,000 na pabuya at iba pang tulong, subalit 
sa aktwal, kung hindi pa nila kinalampag ang hepe ng 
RCSPO sa barangay, saka lamang bibigyan ng tig-limang 
libo ang bawat pamilya ng mga biktima at ilang piraso ng 
relip kapalit ng pagbabanta sa kanilang mga buhay. 


Ang mga komunidad na pinagdausan ng mga 
kampanyang “suko” ang siya ring naging base ng mga 
pasistang tropang nagsasagawa ng operasyong RCSP 
hanggang ngayon. Imbing layunin ng mga operasyong 
RCSP na maghasik ng dudahan sa hanay ng mga katutubo 
at sirain ang kanilang pagkakaisa upang maiabante ang 
mga mapanirang proyekto na aagaw sa lupaing ninuno. 
Ang pamayanang pinanggalingan ng mga biktima ay 
kilalang mayaman sa rekursong natural gas, langis at 
iba pang mineral na pinaglalawayang makuha ng mga 
naghaharing uri. 


“Dapat likhain ang isang malakas na kilusang masa 
para ipagtanggol ang karapatan ng mga katutubong 
Mangyan. Kailangan ding itambol at palakasin ang 
panawagang palayasin sa kanayunan ang mga yunit ng 
AFP-PNP-CAFGU na naghahasik ng iba't ibang anyo ng 
teror laban sa mamamayan,” dagdag ng NDFP-ST. 


(howitzer) at pang-iistraping nang walang pagsasaalang- 
alang sa kaligtasan at kapakanan ng mga sibilyan. Na- 
trauma ang mamamayan ng Quezon, Oriental Mindoro, 
at Palawan na tinarget ng mga nasabing atake. Sinira rin 
ng mga brutal na pang-aatake mula sa himpapawid ang 
mga kaingin at sakahan na naghudyat ng mas malalang 
gutom. 


“Sa ganitong kalagayan ng karapatang tao sa rehiyon 
at sa bansa sa ilalim ng tiraniko at pasistang rehimeng 
Duterte, marapat lamang at makatwiran ang inilulunsad 
na digmang bayan ng rebolusyonaryong kilusan at PKP- 
BHB-NDFP. Batayang karapatan ng mamamayan ang 
mag-aklas laban sa isang gubyernong mapanupil, 
marahas at hindi nagsisilbi sa kanilang interes,” pahayag 
ng Melito Glor Command BHB-TK sa Pandaigdigang Araw 
ng Karapatang Tao noong Disyembre 10. 

TUGE 


NI PATNUBAY DE GUIA 


Bakit dapat palayain ang mga 
detenidong pulitikal? 


apat tamasahin ng bawat isa ang lahat ng mga karapatan at kalayaang itinatakda ng Deklarasyong ito, nang 
walang pagtatangi sa anumang uri, tulad ng lahi, kulay, kasarian, lenggwahe, relihiyon, pulitikal o anumang 
opinyon, pambansa o panlipunang pinagmulan, kapanganakan at iba pang katayuan. Bukod pa, walang dapat 
malikhang pagtatangi sa batayan ng pulitikal, hurisdiksyunal o internasyunal na katayuan ng bansa o teritoryong 
kinabibilangan ng isang tao, ito man ay nagsasarili, trust, hindi nagsasariling gubyerno o sa ilalim ng iba pang 


limitasyon sa soberanya. 


Ang mga bilanggong pulitikal 
ay yaong mga indibidwal o grupo 
ng mga taong inaresto at ikinulong 
dahil sa kanilang pampulitikang 
paniniwalang humahamon sa 
umiiral na kaayusang panlipunan 
(status 8“ quo). Sang-ayon sa 
deklarasyon ng UN, lalabas na iligal 
ang pag-aresto at pagkulong sa mga 
bilanggong pulitikal at nararapat na 
sila ay kagyat na palayain. Pero sa 
kasalukuyan, patuloy na dumarami 
ang mga bilanggo at detenidong 
pulitikal. Kahit ang UN na 
nagpatibay ng deklarasyong ito, ay 
walang pangil para igiit at obligahin 
ang mga bansa at gubyerno na 
sundin ito. Katunayan, ang mga 
bansang pangunahing promotor ng 
pagtatayo ng UN, tulad ng US ang isa 
sa may pinakamaruming rekord ng 
pagsuway sa deklarasyong ito. 


Sang-ayon naman sa 
reaksyunaryong saligang Bbatas 
at hurisprudens ng Pilipinas, ang 
sinumang indibidwal o grupo ng 
mga indibidwal na nagsusulong 
ng isang armadong kilusan para 
kalabanin ang estado ay maaaring 
kasuhan ng rebelyon. Ang kasong 
ito ay may parusang 8-12 taong 
pagkakabilanggo at multang 
P20,000 at maaari ring makapag- 
pyansa upang makalaya habang 


dinidinig ang kaso. Sang-ayon 
naman sa Hernandez Doctrine 
(Mamamayan VS. Hernandez, 


Hulyo 1956) na pinalawig pa sa 
Mamamayan vs. Geronimo (Oktubre 
1956), ang anumang aktibidad na 
may kaugnayan sa pagsusulong 
ng kanilang pampulitikang layunin 
at paniniwala ay mapaiilalim sa 

kasong rebelyon. 8BKaya lamang, 
sa layuning itanggi ang pagka- 
makatwiran at pagiging lehitimo ng 
kanilang mga panawagan at hinaing, 
hindi rebelyon ang ikinakaso sa 
mga “maysala” o political offender 
kundi mga kasong kriminal tulad ng 
murder, multiple murder, kidnapping, 
arson, illegal possession of firearms 
and explosives nang sa gayo'y 
hindi makapagpiyansya ang mga 
isinakdal ng reaksyunaryong estado 
na mga political offender. Ang mga 
detenidong pulitikal ay pinadadaan 
sa masalimuot at napakahabang 
proseso ng bulok na sistema ng 
batas at hustisya sa bansa tulad 
ng nararanasan ng iba pang mga 
detenido bago pa man mahatulan 
at maging ganap na mga bilanggo 
sa gawa-gawang mga 
kasong isinampa laban 
sa kanila, nang sa gayo'y 
bulukin hanggang sa 
hayaang mamatay sila 
sa nanlilimahid na mga 
bilangguan. 


Mula nang 
ipawalambisa ang RA 
1700 o Anti-Subversion 
Law noong 1992, 
itinuturing ng estado 
ang Partido Komunista 
ng Pilipinas (PKP) at 
iba pang “subersibong” 


organisasyong may 
kaugnayan dito 
bilang isang ligal na 
organisasyon. Dahil 
sa napawalang-bisa 


ang RA 1700 hindi 
maituturing na kaso ang 
maging kasapi ng PKP at 


- Artikulo 2, Unibersal na Deklarasyon ng Karapatang Tao, United Nations (UN) 


ganundin sa iba pang kaalyadong 
organisasyon nito. Kaya naman 
ginamit na maniobra ng mga ahente 


ng estado ang kriminalisasyon 
ng mga kasong pulitikal. 8B Isang 
lumang 758 757modus upang hindi 


makapagpagpyansa at makalaya 
ang mga bilanggong pulitikal. Isang 
pamamaraan para busalan ang bibig 
ng mamamayang magpahayag ng 
disgusto sa gubyernong kurap, inutil 
at pasista. Lansakan at garapalan 
nilang nilalabag ang karapatang tao 
ng mamamayan. Iniikutan ng mga 
ahente ng estado kahit ang mismong 
batas na ipinatutupad nila, masunod 
lamang ang kanilang pagnanais na 
pigilan ang lumalakas na paglaban ng 
mamamayan. Ang reaksyunaryong 
korte sa pangunguna ng Korte 

Suprema ay naging isang malaking 
sindikato ng fabrication o pag- 
iimbento ng mga kaso at paglalathala 
ng mga pekeng warrant of arrest 
at search warrant para lamang 
gawing lehitimo ang pag-atake nila 
sa mamamayang lumalaban. Upang 
bigyang matwid ang pag-aresto, 
naging kairalan na ng mga pulis 
ang pagtatanim ng ebidensya sa 
proseso ng pag-aresto. Isinasantabi 
ng reaksyunaryong gubyerno ang 
mga napagtibay nang kasunduan 
sa pagitan ng GRP at NDFP tulad 
ng.” Comprehensive :75878BAgreement 
on Respect for Human Rights and 
International Humanitarian Law 
(CARHRIHL) at Joint Agreement on 
Safety and Immunity Guarantees 
(JASIG) na nagsasalang sa pagiging 
lehitimo ng mga pang-aaresto at 
pagdedetine. 


Kalunus-lunos ang kalagayan 
ng mga bilanggo at detenidong 
pulitikal sa bansa. Ipinagkakait sa 
kanila ang mga batayang karapatan 
ng sinumang bilanggo at detenido, 
mga ginarantiyahan at pinagtibay 
ng internasyunal na mga institusyon 
at kasunduan. Pinagkakaitan sila 
ng nararapat na proseso ng batas 
at isinasailalim sa iba't ibang klase 
ng tortyur at panggigipit. Ang ilan 
sa kanila ay hindi pinahihintulutang 
madalaw ng mga kapamilya at kamag- 
anak. Kung hindi man sila ipinipiit sa 
mga siksikang bilangguan, ang iba ay 
inihihiwalay (solitary confinement) 
o binabartolina. Hindi rin sila 
nakakakain nang sapat habang ang 
mga maysakit ay hindi nabibigyan 
ng karampatang atensyong medikal 
at hinahayaan nang manghina 
hanggang mamatay sa bilangguan. 
Pinakahuling kaso ang pagpanaw ng 
detenidong pulitikal na si Antonio 
Molina sa sakit na kanser na pinalala 
ng kapabayaan ng gubyerno. Si 
Molina ay isang organisador ng mga 
magsasakang inagawan ng lupa ng 
mga panginoong maylupa. 


Pinakamalala na sa mga nagpalit- 
palitang rehimen ang rekord ni 
Duterte kung saan sa 713 kabuuang 
bilang ng mga bilanggong pulitikal sa 
bansa, higit kalahati, o 487 dito ang 
mga dinakip sa panahon lamang ng 

Iniikutan ng mga ahente ng estado kahit ang 
mismong batas na ipinatutupad nila, masunod 


lamang ang kanilang pagnanais na pigilan ang 
lumalakas na paglaban ng mamamayan. 


mahigit limang taong panunungkulan 
niya. Malaking mayorya sa kanila ay 
hinuli at ikinulong batay sa modus 
na tanim-ebidensya at mga gawa- 
gawang kaso. 


Walang naging pagtatangi ang 
estado sa mga armado, aktibista 
at karaniwang mga ” sibilyan. 
Laganap ang red-tagging sa lahat 
ng magpapahayag ng disgusto 
sa gubyerno. Lahat sila, armado 
man o sibilyan, basta't lumalaban 
at humahamon sa gubyerno ay 
hinaharas, tinatatakang may 
kaugnayan sa terorismo, iligal na 
inaaresto at binubulok sa kulungan, 
o di kaya'y nagiging biktima ng 
ekstrahudisyal na pamamaslang ala- 
Tokhang tulad ng Bloody Sunday 
noong Marso. Lalo pang pinalala 
ang sitwasyong ito sa pinagtibay na 
kontra-mamamayang Anti-Terrorism 
Law na nagbigay-laya sa mga ahente 
ng estado at sa Anti-Terrorism 
Council na. arestuhin, ikulong 
nang walang warrant hanggang 
24 araw o kahit paslangin ang 
sinumang indibidwal na tatagurian 
nilang “terorista” at kasapi ng mga 
organisasyong B tinatakan nilang 
“terorista” tulad ng PKP, BHB at 
NDFP. Sa ilang buwan pa lamang na 
pagpapatupad ng nasabing batas, 
lalong lumalala ang mga kaso ng 
paglabag sa karapatang tao sa bansa. 


Kahit ang mga institusyong 
nagtatanggol sa mga bilanggong 
pulitikal, mga abugado at kapamilya 
ay hindi libre sa ginagawang 
harassment at pagpatay ng estado. 
Ilan nang mga abogado at kasapi ng 
mga progresibong organisasyong 
nagsusulong ng pagpapalaya sa mga 
bilanggong pulitikal ang pinaslang 
ng nagpalit-palitang rehimen tulad 
nina Eden Marcellana, Sarah Alvarez 
at Atty. Ben Ramos. 


Sa kasalukuyan, nagtetengang 
kawali ang reaksyunaryong gubyerno 
sa lumalakas na panawagan sa loob at 
labas ng bansa para palayain ang mga 
bilanggong pulitikal laluna ngayong 
napakalaki ng panganib dulot ng 
COVID-19. Kahit ang panawagan ng 
mga kaanak na palayain man lamang 
ang mga maeedad at maysakit 
sa kanila ay ni hindi man lamang 
binigyang-pansin.” ng gubyerno. 
Patuloy ang pakikibaka ng mga 
bilanggo at detenidong pulitikal sa 
loob ng mga piitan. Hindi sagka ang 
makakapal na rehas na bakal para 
pigilan ang nag-uumapaw nilang 
enerhiya at galit sa estadong mapang- 
api, mapagsamantala't 8mapaniil. 
Sila ang nangunguna sa pagsusulong 
ng mga batayang karapatan ng mga 
detenido at bilanggo. Kaya naman 
umaani sila ng mataas na pagrespeto 
at pagkilala sa hanay ng mga kapwa 
bilanggo, detenido, at kahit sa mga 
pwersang panseguridad ng estadong 
nagbabantay sa kanila. 8Kasabay 
nito, sa labas ng mga bilangguan-- 
sa mga lansangan hanggang sa 
pandaigdigang entablado ay patuloy 
na itinatambol ang panawagan ng 
mga kapamilya, kaibigan at mga 
kilusan sa pagpapalaya sa mga 
bilanggo at detenidong pulitikal na 
sila ay palayain at isailalim sa tamang 
proseso ng hustisya. 


Sa gitna ng mas matinding paniniil 
ng rehimeng Duterte at 
nagbabadyang pagbabalik-poder ng 
mga Marcos, hindi dapat tumigil 
ang mamamayan sa paggigiit na 
palayain ang lahat ng detenidong 
pulitikal sa bansa at sa buong 
daigdig. Kasabay nito, hindi dapat 
manahimik, bagkus ay dapat lalong 
padagundungin ng taumbayan ang 
kanilang tinig ng paniningil ng 
hustisya para sa lahat ng biktima ng 
paglabag sa karapatang tao sa 
bansa. 

Malagim na karanasan, madilim na kasaysayan 


Matinding paglabag sa karapatang tao ang 
dulot ng Martial Law ng diktadurang Marcos 


Kat" anong historical revisionism ang gawin ng pamilyang Marcos at 
rehimeng Duterte, hindi kailanman mabubura sa alaala at kamalayan ng 
mamamayan ang mga karumal-dumal na krimen at paglabag sa karapatang 


tao ng diktadurang US-Marcos. 


Masaker sa mamamayang 
nakikibaka 


Sa ilalim ng Martial Law (ML), 
bala at karahasan ang naging tugon 
ng diktadurang Marcos sa mga 
lehitimong hinaing ng mamamayan. 


Pebrero 1, 1981--sinalubong ng 
walang habas na pamumutok ang 
mahigit 6,000 magsasaka ng Quezon 
na nagkilos protesta upang igiit sa 
diktadurang Marcos na tugunan ang 
kanilang Bs nararanasang kahirapan 
kaalinsabay ng pagprotesta laban 
sa coco levy. Umabot noon ang 
pambabarat sa mga magniniyog sa 
presyong 60 sentimo kada kilo ng 
kopra kasabay ng napakataas na 
halaga ng mga bilihin. Dagdag pang 
pahirap ang nararanasan nilang 
matinding militarisasyon at talamak 
na paglabag sa karapatang tao. 
Mahigit isang libo ang nasugatan, 
habang dalawa naman ang agad 
namatay sa tinaguriang Guinayangan 
Massacre. 


Noong Hunyo 14, 1981 habang 
nagmamartsa ang libong magsasaka 
mula sa Basud, Camarines Norte 
upang sumanib sa ilulunsad na 
rali sa Freedom Park sa harap ng 
provincial capitol ng Daet, hinarang 

SERYE 


sila ng mga elemento ng 242nd PC 
Company at minanduhan silang 
magsipagluhod. Nagsumamo ang 
mga magsasaka na padaanin sila 
ngunit mga putok ng baril ang 
isinagot sa kanila. Paghupa ng mga 
putok, anim ang namatay at 50 
ang nasugatan sa tinaguriang Daet 
Massacre. Iginiit ng mga magsasaka 
noon ang pagtataas ng presyo 
ng kopra habang tinututulan ang 
coco levy fund at pekeng eleksyon. 
Naganap ang Daet Massacre noong 
kadedeklara pa lamang ni Marcos 
ng Proclamation No. 2045 na 
diumano'y nag-aalis na ng ML sa 
Pilipinas. 

Naganap naman noong Setyembre 
15, 1981 ang Sag-od Massacre sa Las 
Navas, Northern Samar. Ang mga 
residente aypinalabasmula sa kanilang 
bahay at walang awang pinagbabaril 
ng Civilian Home Defense Forces 
(CHDF) at 18 armadong security ng 
San Jose Timber Corporation na pag- 
aari ni Juan Ponce Enrile. Napatay 
ang 45 kalalakihan, kababaihan at 
mga bata samantalang 13 tao lamang 
ang natirang buhay sa lugar. Patuloy 
nilang maaalala ang trahedya kung 
saan walang sinumang nanagot sa 
karumal-dumal na krimeng ito. 


Nauwi naman 
sa limang patay at 
maraming sugatan 
ang kilos-protestang 
inilunsad ng mga 
magsasaka at 
residente ng Culasi, 
Antique nang 
paputukan sila 
ng mga kagawad 
ng Philippine 
Constabulary (PC) 
noong 7 ”"75Disyembre 
19, 1981. Tinuligsa 


#NeverAgain 


ng mga magsasaka ang mababang 
halaga ng mga produktong bukid 
at talamak na pang-aabuso ng mga 
sundalo at pulis sa mga sibilyan. 


Samantala, mga putok din ang 
sumalubong "sa mahigit 8 5,000 
magsasaka at maralita ng Escalante, 
Negros Occidental na  nagkilos 
protesta sa ika-13 taong anibersaryo 
ng ML noong Setyembre 20, 1985. 
Tinawag itong Escalante Massacre 
kung saan hindi bababa sa 20 katao 
ang patay at higit 30 ang sugatan sa 
walang habas na pamumutok ng mga 
kagawad ng Regional Special Action 
Forces at CHDPF. Tinutuligsa at inaalala 
nila ang mapagsamantalang sistema 
sa ilalim ng diktadurang US-Marcos 
at kaalinsabay nito ang matinding 
paghihimagsik ng mga pamilya ng 
biktima. 


Walang  napanagot sa mga 
karumal-dumal na krimeng ito at 
nananatiling hindi makakamit ng 
mga biktima at kanilang pamilya ang 
katarungan. 


Tortyur sa mga detenidong pulitikal 


Para sa mga detenidong pulitikal, 
isang malagim na alaala ang hatid sa 
kanila ng ML ni Marcos. 


Inilahad 8 ni. Kasamang Jose 
Maria Sison ang naranasang tortyur 
habang nakapiit sa mala-impyernong 
bartolina nang mahigit limang taon 
noong panahon ng ML. 


Piniringan siya, hinubaran at 
ipinosas ang mga kamay at paa bago 
bugbugin. Kasabay nito, binabantaan 
siyang ibubunggo ang ulo sa pader. 


Ginamitan din siya ng water cure 
kung saan paulit-ulit na binubuhusan 
ng tubig ang mga butas ng kanyang 
ilong habang tinatakpan ang kanyang 
bibig at nakagapos ang mga kamay 

at paa. Aabot ng anim na oras ang 
itinagal ng water cure kay Ka Joma. 


Sa. pagbabalik-tanaw 8 maman 
ni Bonifacio Ilagan, isang kilalang 
manunulat at direktor at dating 
tagapangulo ng Kabataang 
Makabayan sa UP Diliman, inalaala 
niya kung paano siya pinahirapan 
ng mga sundalo sa kulungan para 
kuhanan siya ng impormasyon. 


“Matinding Bs Bpambubugbog at 
pananakit ang inabot ko sa kamay ng 
mga nagdakip sa akin. Nakahiga ako 
sa dalawang magkalayong bangko 
habang sinisikmuraan. Ipinasok din 
nila ang tingting sa aking ari,” kanyang 
pagsasalaysay. 


llan lamang sila sa libu-libong 
detenidong pulitikal noong panahon 
ng diktadurang Marcos na nakaranas 
ng matindi at lahat ng klase ng tortyur 
at makahayop na pagpapahirap 
ng mga pasista, sadistang sundalo. 
Pinerpekto ng (mga ahente ng 
pasistang estado ang sistematikong 
sikolohikal at pisikal na tortyur ng 
pinagkumbinang pagkuryente, water 
cure, truth serum, Russian roulette, 
pagsunog, pagbugbog hanggang sa 
pagmolestiya at paggahasa sa mga 
kababaihan. 


Kabilang din sa mga iligal na 
inaresto at ikinulong ng diktadurang 
Marcos sa unang mga taon ng ML 
sina Ninoy Aquino, Pepe Diokno, 
Lorenzo Tahada, Chino Roces, Eva 
Estrada Kalaw, Satur 8 Ocampo, 
Rolando Simbulan, Etta Rosales, Judy 
Taguiwalo, Trinidad Herrera, Neri 
Colmenares, (Charlie del Rosario, 
Pete Lacaba, Armando Teng, Julius 
Giron, Cesar Taguba, Monico Atienza, 
Agaton Topacio, Rigoberto Tiglao 
at napakarami pang mga kalaban ni 
Marcos sa pulitika, mga kabataang 
aktibista, mga abugado, manunulat, 
midya, taong simbahan, magsasaka, 
manggagawa at iba pa. 


Sobra pa ang mga dokumentadong 
karanasan ng mga  detenidong 
pulitikal para ilarawan ang karahasan 
ng ML kung kaya't hindi ito 
kailanman malilimutan. Katunayan, 
makailang beses naglunsad ng mga 
pagsisiyasat/mission ang Amnesty 
International sa Pilipinas, tuluy-tuloy 
na nagdokumento ng mga paglabag 

sa karapatang tao ang Task Force 
Detainees, World Council of Churches 
at iba pang mga organisasyon sa 
karapatang tao kung saan malinaw 
na ipinapakita ng kanilang mga ulat 
ang paggamit ng tortyur bilang isang 
patakaran ng estado sa ilalim ng ML. 


Mga desaparecidos at ang ST 10 


Bukod kay Bonifacio Ilagan, biktima 
din ng karahasan at atrosidad ng ML 
ang kanyang nakababatang kapatid na 
babae na si Rizalina Ilagan. Si Rizalina 
ay kasama sa tinaguriang ST10 na mga 
aktibista na dinakip ng diktadura at 
kailanma'y hindi na inilitaw. Kabilang 
sila sa mga desaparecidos o mga 
biktima ng sapilitang pagkawala. 


Sina Rizalina Ilagan, Jessica Sales, 
Gerardo Faustino, Cristina Catalla, 
Ramon Jasul, Modesto Sison, Erwin 
de la Torre, Manny Salvacruz, Salvador 
Panganiban at Virgilio Silva ay kilala 
bilang ST 10 na dinukot noong Hulyo 
1977 sa Makati sa kasagsagan ng 
ML. Grupo sila ng mga kabataang 
aktibistang humarap at lumaban 
sa diktadura. Karamihan sa kanila 
ay mga mag-aaral ng UP Los Bafios 
(UPLB), habang si Sales ay instruktor 
sa pamantasan. 


Noong Agosto 27, 1977, nakita 
ang mga bangkay nina Virgilio Silva at 
Salvador Panganiban sa isang bangin 
sa Tagaytay. (Matapos ito, nakita 
ang bangkay ni Modesto Sison sa 
Lucena City, Quezon. Hanggang sa 
kasalukuyan, hindi pa nakikita ang 
mga labi ng pito nilang kasamahan. 


Dinukot naman noong 1975 
si Leticia “Ka Tish” Pascual-Ladlad 
habang nakikipamuhay sa batayang 


masa at pinag-aaralan ang kanilang 
kalagayan. Kumilos si Tish noong 
1971 sa hanay ng mga magbubukid sa 
mga probinsya ng Quezon at Laguna. 
Noong Nobyembre 1975, dinukot 
siya at iba pa niyang kasamahan 
sa Paco Church, Manila. Siya ay 25 
taong gulang nang mawala. 


Biktima din ng sapilitang 
pagkawala sina Rodelo Manaog, 
dating estudyante ng UPLB at staff 
ng dyaryong Perspective at Albert 
“Ka Abet' Enriquez. Organisador si 
Manaog ng mga manggagawa sa 
Institute for Workers Leadership and 
Development sa Laguna nang dukutin 
siya ng mga ahenteng panseguridad 
ng estado noong Hulyo 20, 1984. 
Samantala si Abet ay aktibong 
lumalaban sa lumalalang kalagayan 
ng karapatang tao. Dati siyang kalihim 
ng tsapter ng Bagong Alyansang 
Makabayan sa Lucena City at naging 
aktibo sa lokal na yunit ng Task 
Force Detainees of the Philippines 
sa Quezon. Dinukot si Abet noong 
Agosto 29, 1985. Hanggang ngayon, 
hindi pa nakikita ang mga labi nila. 


Isang tampok na kaso ng pagdukot 
at sapilitang pagkawala ang nangyari 
kina Adora Faye de Vera, Rolando 
Federis. at. Flora. Coronacion. 
Pinaslang matapos ang matinding 
tortyur sina Rolando at Flora habang 
nabuhay si Adora na siyang nagsiwalat 
ng nangyari sa kanila. 


Sa. bahagi ng salaysay ni 
Adora na inilimbag sa artikulong 
Resonance ni Bonifacio Ilagan, 
binaybay niya kung paano sila 
pinahirapan, tinortyur at paulit- 
ulit na ginahasa ng mga pasistang 


11 KALATAS 


PC. May pagkakataong umaabot 
sa ilang oras ang panggagahasa sa 
kanila para lamang makuhanan ng 
impormasyon. Nakatatak sa isipan ni 
Adora ang mala-demonyong wangis 
ng mga sundalong nagpapalitan 
sa panggagahasa sa  kanila--di 
mawawaglit sa kamalayan ng mga 
biktima sina Corporal Alberto 
Trapal, Charlie Tolopia, Captain 
Eduardo Sebastian, Jesus Calaunan 
at Lt. Joseph Malilay at ilan pang 
sibilyan. Nailahad din ni Flora 
ang paulit-ulit na panggagahasa sa 
kanya nina Welen Escudero, Florante 
Macatangay at PFC Alex Estores. 
lilan lamang sila sa mga buhong na 
operatiba ng Military Intelligence 
Group, Constabulary Security Unit 
na pinangalanan ni Adora sa kanyang 
testimonya, ngunit mabibigyan ng 
promosyon pa sa susunod na mga 
panahon at rehimen. 


Pag-alaala at paghihimagsik 


Napakasaklap ng sinapit ng mga 
biktima ng paspaslang, iligal na 
detensyon, pagdukot at sapilitang 
pagkawala sa panahon ng MI. 
Hindi lamang nito ipinapakita ang 
kahayupan ng diktadurang Marcos 
noong panahong iyon kundi pati 
ang kawalang pananagutan sa 
mga krimen at atrosidad laban 
sa mamamayan. Hanggang sa 
kasalukuyan, hindi. inaamin at 
tahasang  pinasisinungalingan ng 
pamilyang (Marcos ang kanilang 
talamak na paglabag sa karapatang 
tao. Walang sinuman sa mga pinuno 
ng PC, mga opisyal at alagad ng 
noo'y National Defense ni Marcos na 
pasimuno ng lahat ng ito, ang nakulong 
o nalitis man lamang sa korte, at 
ang kalakhan sa kanila'y naglunoy at 
patuloy na nakikinabang sa yamang 
ipinamudmod ng mga Marcos mula sa 
ninakaw sa kaban ng bayan. 


Batay sa mga datos mula 1972 
hanggang 1981, may 107,240 na 
mga pangunahing biktima ng 
paglabag sa karapatang tao ng 
ML: 3,240 ang pinatay ng mga 
sundalo at pulis, 70,000 ang iligal 
na inaresto at ikinulong, 34,000 
mamamayan ang biktima ng tortyur 
at anim na milyong mamamayan ang 
napwersang iwanan ang kanilang 
mga tahanan at bukirin. 

Sa pag-ikid ng kasaysayan, hindi 
kailanman malilimutan ng 
mamamayan, laluna ng kasalukuyang 
henerasyon ang kanilang sinapit sa 
kamay ng pasistang diktadurang 
Marcos na muli nilang dinanas nang 
higit pa sa panahong ng rehimeng US- 
Duterte... NEVER FORGET! NEVER 
AGAIN! Ito ang matibay na tuntungan 
para palakasin ang pakikibakang 
pigilan. ang Bs panunumbalik ng 
pamilyang Marcos sa kapangyarihan. 
Ang talamak na paglabag ni Marcos sa 
karapatang tao at ibayong 
pagkalugmok sa kahirapan ng 


mamamayan ang higit na nagpaalab 
sa kanilang damdamin na kalauna'y 
nagbagsak sa kanyang pasistang 
paghahari sa mga kasunod na taon. 
Dapat tiyakin ng mamamayan ang 
hantungan ng pangarap ng pamilyang 
Marcos na makabalik sa kapangyarihan, 
tulad ng yumaong si Ferdinand Marcos, 
hindi ito dapat magwagi at dapat 
ganap na mabigo. 

Ikatlo sa serye ng mga artikulo 


hinggil sa Martial Law sa ilalim ng 
diktadurang US-Marcos 


BALITA 


Desisyon ng Korte Suprema sa Anti- 
Terrorism Law, tinuligsa ng PKP-TK 


Tinuligsa ng PKP-TK ang hatol ng Korte 
Suprema na constitutional o naaayon 
sa reaksyunaryong saligang batas ang 
Anti-Terrorism Law (ATL) na inilabas 
noong Disyembre 9. Ito ang tugon ng 
reaksyunaryong hukuman sa 37 petisyon 
mula sa iba't ibang grupo para ideklarang 


iligal ang ATL. 


Ipinasa ng rehimeng Duterte ang ATL 
noong Hulyo 2020 sa kabila ng mariing 
Layon ng 


pagtutol dito ng mamamayan. 


nasabing batas ang pagpapatindi ng panunupil ng rehimeng Duterte 
laban sa rebolusyonaryong kilusan at nakikibakang mamamayan sa 
ngalan ng diumano'y kampanyang “kontra-terorismo”. 


Ayon sa PKP-TK, “Sa pagkatig ng Korte Suprema na ideklarang 
konstitusyunal ang ATL, ginagawa nitong ligal ang sistematikong karahasan 
ng estado laban sa mamamayan at binibihisan ng ligalidad ang impyunidad 


3n 


at terorismo ng estado sa tabing ng anti-komunismo at “anti-terorismo". 


Nangangahulugan ang desisyon ng Korte Suprema na: ligal ang pag- 
aresto nang walang warrant of arrest, pagpiit kahit wala pang kaso, at 
hindi paglitaw ng hanggang 24 araw sa sinumang tinatakang terorista. 
Sinuhayan din nito ang absolutong kapangyarihan ng Anti-Terrorism 
Council na ipatupad ang anti-mamamayang ATL. 


Dalawang probisyon lamang ang idineklara ng Korte Suprema na 


unconstitutional o labag sa reaksyunaryong batas. 


Sa botong 12-3, 


pininal na labag sa batas ang Seksyon 4 na nagtatak na terorismo ang 
pagsasagawa ng mga kilos protesta at katulad na aktibidad at ilang bahagi 
ng Seksyon 25 na nagpapahintulot sa paglahok ng mga dayuhang ahensya 
at entidad sa pagtatak na terorista ang isang indibidwal o grupo. 


Dagdag ng PKP-TK, “Minsan pang pinatunayan ng Korte Suprema ang 
sarili bilang kasangkapan ng reaksyunaryong estado upang bihisan ng 
ligalidad ang marahas na paghahari't pagsupil nito sa mamamayan sa 
likod ng mga demokratikong karatula at retorika.” 

Ika-53 anibersaryo ng PKP, ipinagdiwang sa 
gitna ng pinatinding atake ng AFP-PNP 


a gitna ng nagpapatuloy at pinatinding atake ng AFP-PNP sa Timog 

Katagalugan, ipinagdiwang ng mga yunit ng Bagong Hukbong Bayan 
- Timog Katagalugan (BHB-TK) sa ilalim ng Melito Glor Command (MGC) 
ang ika-53 anibersaryo ng Partido Komunista ng Pilipinas sa ilalim ng 
temang “Magpunyagi, Lumaban at Magtagumpay!”. 


Sa. Quezon,  nakapaglunsad 
ng pulong masa ang mga yunit 
ng Apolonio Mendoza Command 
kasabay” ng pagdiriwang sa 
anibersaryo. Ipinahayag dito ng mga 
magsasakang dumalo ang kanilang 
patuloy na pagsuporta sa BHB sa 
kabila ng mga atake at pananakot ng 
kaaway. 


Ayon kay Cleo del Mundo, 
tagapagsalita ng AMC-BHB-Quezon, 
“Bigo ang rehimeng US-Duterte 
na durugin ang rebolusyonaryong 
kilusan. sa. Quezon! 7 Anumang 
demonisasyon ang gawin nito sa 
PKP-BHB-NDFP, hinding hindi nito 
mapapatid ang matibay na bigkis ng 
mamamayan at Pulang hukbo lalo't 
malalim nang nakaugat ang Partido 
sa masa sa buong bansa.” 


Naglunsad naman ng seremonya 
ng pagtataas ng bandila ng PKP 
ang Eduardo Dagli Command-BHB 
Batangas. Anila, nagbubunyi ang 
mamamayan ng Batangas sa inabot 
na tatag ng Partido lalo't uhaw 
na uhaw ang mga Batanguefio sa 
panlipunang pagbabago. 


Mahusay namang ikinubli ng masa 
ang pagdiriwang ng Lucio de Guzman 
Command (LdGC) - BHB Mindoro sa 
gitna ng FMO ng AFP-PNP. 


“Sa kabila ng deklarasyon ng 
Southern Luzon Command na ang 
Mindoro ang magiging sentro ng 
anti-komunistang gera sa rehiyon, 
hindi nito nagawang gapiin ang 
rebolusyonaryong kilusan sa 


isla, bagkus patuloy pa itong 
yumayabong,” pahayag ni Madaay 
Gasic, tagapagsalita ng LAGC. 


Tulad” ng “mga - nakaraang 
anibersaryo, marami ding kabataan 
mula kalunsuran ang nakipagdiwang 
sa piling ng hukbong bayan. 
Sa pagtatapos ng selebrasyon, 
signipikanteng bilang sa kanila 
ang nagpaiwan at marami-rami ay 
nagdeklara ng pagsampa sa hukbo. 


Naglunsad din ang iba pang mga 
yunit at organo ng Partido sa rehiyon 
ng mga lihim na pagdiriwang sa 
kalunsuran, sa tarangkahan ng 
Maynila. 


KULTURA 


Sa walang hanggang alaala ng kadakilaan nina Kasamang Eden 
Marcellana at Dorris Cuario 


Mga kabahaikang nebotusyonanyo at kampeon ng pagtatanggol sa kanapatang lao ng 


[UNAGAASAM 


Ni Nag-aalimpuyong Alikabok 


Unang pagtatagpo 

Mga huling taon ng dekada 
nobenta, si Eden Marcellana ang 
bagong pangkalahatang kalihim ng 
Karapatan-TK at ako naman noon ay 
isang tipikal na kabataan. Bilang isang 
aktibistang kabataang estudyante, 
hindi ko maikakailang may malaking 
impluwensya sa akin si Eden. Nasasabi 
ko ito dahil hindi ko malilimutang 
nasambit ko sa aking sarili at sa isa 
pang kasamang kabataan na gusto 
kong maging human rights (HR) 
worker tulad ni Eden. 


Magiliw at malapit si Eden sa 
mga kabataan. Masipag siyang 
mag-imbita sa iba't ibang paraan sa 

aming mga kabataang estudyante sa 
mga quick response team (QRT) at 
fact finding mission (FFM). Makulit 
siya sa text. Lahat wari ng nasa 
phonebook niya ay tinetext niyang 
sumama sa mga QRT. Hindi niya 
ipinapaubaya lamang sa mga lider ng 
mga org ang pag-iimbita, kukuhanin 
niya isa-isa ang numero namin at 
lahat kami iimbitahan niya sa text 
man o personal, kaya mahihiya kang 
tumanggi! Hindi nakapagtatakang 
maraming kabataan ang laging 
sumasama sa mga QRT at FFM at isa 
na ako rito. Dito rin ako nagsimulang 
mapanday sa gawain sa HR sa gabay 
ni Eden. 


Hindi sapat kay Eden ang mag- 
imbita para sa mga QRT at FFM. 
Walang kapaguran din siyang nagru- 
room-to-room sa mga eskwelahan 
at nagpupunta sa mga istasyon ng 
radyo (media hopping), kung minsan 
ay mag-isa lamang siya ngunit 
kadalasan kasama niya ang mga 
biktima ng paglabag sa karapatang 
tao upang manawagan ng tulong at 
katarungan. Halos araw-araw din 
siyang tumatawag sa mga istasyon ng 
radyo upang isiwalat at ipanawagan 
ang mga isyung pangkarapatang tao 
sa Timog Katagalugan. 


Kahanga-hanga.” ang kanyang 
pursigidong pagpapaliwanag hinggil 

sa karapatang tao saan man siya 
magpunta--mula sa mga lecture 
hall sa mga unibersidad, press 
conference, baryo o maging sa harap 
ng mga mersenaryong AFP. Sa gitna 
ng mga operasyon ay nakukuha pa 
niyang talakayan ang mga sundalo 
hinggil sa international humanitarian 
law. Hindi maaring matapos ang QRT 
o FFM nang hindi siya magtatalakay 
sa mga taumbaryo. Sa pagkabihasa 
niya sa mga batas ng karapatang 
tao, sa Bill of Rights, Comprehensive 
Agreement on Respect for 
Human Rights and International 
Humanitarian Law (CARHRIHL), hindi 
mo aakalaing elementarya lamang 
ang kanyang natapos. Kabisado niya 
ang bawat kaso at batas na tila ba 
kaya niyang sambitin kahit natutulog 
siya. 


Habang boluntir sa HR, nasaksihan 
kong hindi lamang ahitador, edukador 
at lider si Eden, isa rin siyang 
tunay na kasamang may malasakit. 
Hinding-hindi ko malilimutan kung 
paanong nagalit siya sa amin dahil sa 
pag-aalala nang mag-QRT kami nang 
wala siya, walang pahintulot, plano 
at koordinasyon. Isa ito sa maraming 
batayang leksyong natutunan ko 
kay Eden--ang tama at ligtas na 
kondukta ng pagku-QRT. Kung bakit 
naman sa aming kapusukan at bahid 
na rin ng kamusmusan ay sumugod 
kami sa isang militarisadong lugar 
sa Quezon sa pagkakabalitang may 
naganap na engkwentro sa pagitan 
ng mga sundalo at mga NPA at may 
mga sibilyang naipit sa labanan 
kasama ang ilang estudyante. 


Galit na galit si Eden dahil hindi 
biro ang ginawa namin at maaari 
kaming mapahamak. 78 At aakuin 
niyang responsibilidad iyon bilang 
responsableng lider. Dahil dito, 
mas lalo kaming napalapit kay 
Eden. Nagsilbi siyang “Ate” sa 
amin na lagi't laging gumagabay. 
Hindi lamang sa usapin ng gawain 
kundi maging sa pagpapayo sa 
mga personal na problema katulad 
halimbawa sa relasyon. Mahigpit si 
Eden sa usapin ng propesyunalismo 
sa gawain at sa seguridad (dahil 
laging may banta sa buhay ng mga 
HR worker) kung kaya't ayaw niyang 
makakaapekto ang mga personal 

na problema. Magpapayo siya 
ngunit hindi siya magpapalampas ng 
pagpuna kung dapat na may ipuna. 
Ika nga ay mabait pero may “taray” 
na nasa tamang lugar. Kagaya 
na lamang nang ginabi na 
akong makauwi, kulang 
na lamang ay maligo 
ako sa  todo-todong 
pagsabon sa akin ng 
sermon. Pero tama 
naman siya, delikado 
ang panahon noon. 


Naging ganap 
akong HR worker sa 
panahong kinakaharap 
ng Mindoro ang 
bangis ng OBL 1 at 2. 
Maramihang nagsilikas 
na pami-pamilyang biktima 
ng HRVs. Itinayo sa pangunguna 
ng Karapatan-TK at ni Eden ang 
“Kanlungan” na nagsilbing shelter 
at sangtwaryo ng mga internal 
refugees. Ito ay 2002-2003, panahon 
ng rehimeng US-Arroyo na nag- 
aabereyds sa dalawa ang biktima ng 
EJK kada linggo. 


Ito ang panahon na nagpapang- 
abot na ang mga QRT at FFM kung 
saan hindi pa natatapos ang isa ay 
may kailangan ng tugunan pa sa 
ibang lugar, sabay-sabay, sunod- 
sunod. Pero sa halip na mapagod, 
laging mataas ang diwa ni Eden at 
may panahon pa rin siya sa kanyang 
pamilya. 


Hanggang sa huling mga pagtatagpo 

Bago mangyari ang karumal- 
dumal na pagpaslang kina Eden 
Marcellana at Eddie Gumanoy na 
tagapangulo ng Kalipunan ng mga 
Samahan ng Magbubukid sa Timog 
Katagalugan (KASAMA-TK), naalala 
ko pang nagkita-kita pa silang mag- 
anak. Mayroong may birthday noon, 
doon sila sa opisina nagdiwang at 
pagkatapos tumungo na si Eden sa 
Kanlungan. (Nagpulong kami para 
sa isasagawang QRT sa Mindoro. Si 
Eden ang mangunguna sa 11-kataong 
QRT. 


Lumarga ang tim, at hindi ko 
akalaing iyon na pala ang mga huling 
pagtatagpo namin. 


Nakapagtext pa sa akin at email si 
Eden noong hapon ng Abril 21, 2003 
bago sila dukutin. 


Tila huling mga salita, 
pamamaalam at huling 
habilin na pala ang mga 
text at email na iyon 
pero hindi para sa 
kanyang sarili o 
para sa kanyang 
pamilya. 8 Kahanga- 
hangang isipin na 
ang mga huling 
salita (text) niya na 
di ko malilimutan: 
Mag-i-email ako 
ngayon sa iyo. Bilisan 
mo at kuhanin mo 
agad at ilabas agad sa 
media. Nandyan ang mga 
naisadokumento naming mga 
bagong paglabag sa area, paalis na 
kami dito mamaya. 


Agad kong kinuha ang kanyang 
email. Akala ko nga ay gagawin ko pa 
ang press release (PR) pero ginawa 
na pala ni Eden sa maiksi, simple 
at malinaw na pahayag. Nagawa 
pa niya ang lahat ng ito bago siya 
paslangin ng mga berdugong uhaw sa 
dugo na 204th IBde sa pangunguna 
ni Palparan. Ipinadala ko na lamang 
ang PR sa media at kinuha ang 
panimulang fact sheet. 


Magdidilim na rin nang bumalik 
ako sa opisina. Maya-maya pa'y 
gumimbal na ang BB masamang 
balita, dinukot ang buong QRT 
at kinabukasa'y natagpuan nang 
nakahandusay sa palayan sina Eden 
at Eddie. 


'Yan si Eden o si Ate Eden sa 
marami sa amin, walang sinasayang 
na panahon. Batid ang kahalagahan 
ng mabilis na pagsasadokumento, 
paglalantad at pag-iingay laban sa 
mga paglabag sa karapatang tao. 
Ito'y dahil niyakap niya nang walang 
pag-iimbot at inangking kanya ang 
pakikibaka. ng kanyang uring 
pinagmulan, ang mga magsasaka, at 
ng iba pang inaaping sektor, ang mga 
maralitang tagalungsod at 
manggagawa. 


Una sa dalawang artikulo hinggil sa 
magigiting na HR worker ng TK 

